
	Argumentai: Teismų reformos įstatymų projektų paketo aiškinamajame rašte nėra aiškių argumentų, kodėl būtent Plungės apylinkės teismą reikia panaikinti. Jeigu yra tikslas panaikinti vieną apylinkės teismą Vakarų Lietuvos regione, tai objektyvūs rodikliai pagrindžia, kad reiktų naikinti ne Plungės, o Telšių apylinkės teismą. Plungės apylinkės teismo veiklos teritorijoje yra 110 584 gyventojai, o Telšių – 105 219 gyventojai. Iki šių metų birželio 12 d. Plungės apylinkės teisme išnagrinėta 216 baudžiamųjų  ir 3273 civilinių bylų, Telšių – atitinkamai 222 ir 3055 bylų. Plungės apylinkės teisme bylų skaičius yra ryškiai augantis. Mažiau bylų išnagrinėjama Alytaus, Tauragės, Utenos apylinkių teismuose, tačiau šių teismų nesiūloma naikinti, jie „gelbėjami“ priskiriant papildomas teritorijas. Pažymėtina, kad Plungės teismas įsikūręs naujai pastatytuose, moderniai įrengtuose rūmuose. Geriausia išeitis būtų palikti visus dabar veikiančius apylinkių teismus, o ateityje imtis esminės jų reformos paliekant juos tik prie penkių didžiųjų miestų pagal dabar veikiančią prokuratūrų ir policijos struktūrų sistemą. Bet, kaip minėjau, jeigu žūtbūt norima vieną apylinkės teismą panaikinti, tai teikiamais pasiūlymais siūlau naikinti ne Plungės, bet Telšių apylinkės teismą.
Pasiūlymai:
1.Pakeisti 1 straipsnio 3 punktą ir jį išdėstyti taip: 
[bookmark: part_7e25fc61702f4adaa0010ec7eeba9b94][bookmark: part_686713be653d49c2980bbc78a0763fad]„3) Klaipėdos apylinkės teismas. Šį teismą sudaro Klaipėdos apylinkės teismo Klaipėdos miesto rūmai ir Klaipėdos apylinkės teismo Klaipėdos rajono rūmai; šio teismo buveinė yra Klaipėdos apylinkės teismo Klaipėdos miesto rūmuose.“

2.  Papildyti 1 straipsnį nauju 6 punktu ir jį išdėstyti taip: 
„6) Plungės apylinkės teismas. Šį teismą sudaro Plungės apylinkės teismo Kretingos rūmai, Plungės apylinkės teismo Palangos rūmai ir Plungės apylinkės teismo Plungės rūmai, Plungė apylinkės teismo Telšių rūmai, Plungės apylinkės teismo Mažeikių rūmai; šio teismo buveinė yra Plungės apylinkės teismo Plungės rūmuose;“

3. Buvusius 6-7 punktus atitinkamai laikyti 7-8 punktu.
4. Išbraukti buvusį  8 punktą 
[bookmark: _GoBack]„8) Telšių apylinkės teismas. Šį teismą sudaro Telšių apylinkės teismo Mažeikių rūmai, Telšių apylinkės teismo Plungės rūmai ir Telšių apylinkės teismo Telšių rūmai; šio teismo buveinė yra Telšių apylinkės teismo Telšių rūmuose.“

	Pasiūlymas: Papildyti 2 straipsnį nauja 6 dalimi, o buvusias 6-7 dalis laikyti atitinkamai 7-8 dalimis.
„6. Plungės apylinkės teismo veiklos teritorija apima Kretingos rajono savivaldybės teritoriją, Palangos miesto savivaldybės teritoriją, Plungės rajono savivaldybės teritoriją, Rietavo savivaldybės teritoriją, Telšių rajono savivaldybės teritoriją, Akmenės rajono savivaldybės teritoriją, Mažeikių rajono savivaldybės teritoriją ir Skuodo rajono savivaldybės teritoriją. Plungės apylinkės teismą sudarančių teismo rūmų veiklos teritorijos apima:
1) Kretingos rūmų veiklos teritorija – Kretingos rajono savivaldybės teritoriją;
2) Palangos rūmų veiklos teritorija – Palangos miesto savivaldybės teritoriją;
3) Plungės rūmų veiklos teritorija – Plungės rajono savivaldybės teritoriją, Rietavo savivaldybės teritoriją ir Skuodo rajono savivaldybės teritoriją;
4) Telšių rūmų veiklos teritorija – Telšių rajono savivaldybės teritoriją;
5) Mažeikių rūmų veiklos teritorija – Mažeikių rajono savivaldybės ir Akmenės rajono savivaldybės veiklos teritoriją.“

	Pasiūlymas: Išbraukti 9 dalį:
„9. Telšių apylinkės teismo veiklos teritorija apima Akmenės rajono savivaldybės teritoriją, Mažeikių rajono savivaldybės teritoriją, Plungės rajono savivaldybės teritoriją, Rietavo savivaldybės teritoriją, Skuodo rajono savivaldybės teritoriją ir Telšių rajono savivaldybės teritoriją. Telšių apylinkės teismą sudarančių teismo rūmų veiklos teritorijos apima:
1) Mažeikių rūmų veiklos teritorija – Akmenės rajono savivaldybės teritoriją ir Mažeikių rajono savivaldybės teritoriją;
2) Telšių rūmų veiklos teritorija – Telšių rajono savivaldybės teritoriją.
3) Plungės rūmų veiklos teritorija – Plungės rajono savivaldybės teritoriją, Rietavo savivaldybės teritoriją ir Skuodo rajono savivaldybės teritoriją;“

